امریکا قوشمه ایالتلری مدافعه وزیرلیگی (پنتاگون) سوریه دموکراتیک کوچلری اسمی دن فایده له نیاتگن ترور تشکیلاتی وای پی جی/پی کا کا گه یاردم اوچون 300 میلیون دالر بودیجه اجره تگن وضعیتده.
پنتاگون, 2010- ییلی اوچون کانگرس دن طلب قیلینگن بودیجه نینگ جزئیاتی حقیده معلومات بیردی.
امریکا قوشمه ایالت لری دولت رهبری دونالد ترامپ رهبریتی نینگ, کانگرس دن, پنتاگون اوچون 718,3 میلیارد دالر بودیجه طلب قیلگن لیگی بیلدیریلدی.
اوروشو فوندی ده, ترامپ نینگ مکسیکو چیگره سیده دیوار اوریلیشی بوییچه پلان هم داخل عاجل وضعیت لر اوچون 9,2 میلیارد دالر اجره تیلدی.
داعش گه قرشی کوره ش دایره سیده عراق و سوریه ده حربی مصرف لر اوچون اوتگن ییل 1 میلیارد 400 میلیون اجره تیلرایکن, جاری ییلده ایسه اوشبو رقم 1 میلیارد 45 میلیون دالر گه توشیریلدی.
بحث موضوعی فوند نینگ 745 میلیون دالری عراق اردوسی اوچون, 300 میلیون دالری ایسه سوریه اوچون اجره تیلدی.  بودیجه ده سوریه بیلن چیگره سی بولگن اولکه لرنینگ چیگره خوفسیزلیگی اوچون ایسه 250 میلیون دالر اجره تیله دیگن لیگی بیلدیریلدی.
شونده ی قیلیب پنتاگون, سوریه ده داعش گه قرشی کوره ش دایره سیده کوپینچه ترور تشکیلاتی وای پی جی/پی کا کا تامانیدن اشغال قیلینگن منطقه لرنینگ قورینیشی اوچون 550 میلیون دالر بودیجه اجره تگن وضعیتده.
پنتاگون, اوتگن ییلده هم سوریه ده حربی تعلیم و تجهیزات اوچون 550 میلیون دالر بودیجه اجره تگن ایدی.
امریکا قوشمه ایالتلری نینگ سوریه ده داعش گه قرشی کوره ش نینگ اداققه ییتگن لیگی و ایندی سوریه دن چیقیش کیره ک ایکن لیگی نی بیلدیرگن لیگی گه قره مسدن, سوریه اوچون اجره تیلگن بودیجه نینگ کمَیمه گن لیگی کورینماقده.
عینی دمده امریکا قوشمه ایالتلری نینگ سوریه ده ترور تشکیلاتی وای پی جی/پی کا کا نینگ قوللب- قوتله نیشی اوچون خلق ارا بیر ائتلاف تشکیل قیلیش گه حرکت قیلیاتگن بیر پیتده, اولکه یاکه منطقه بیلدیریلمسدن پنتاگون بودیجه سیده 600 میلیون دالر نینگ "امریکا نینگ عملیات لری بوییچه همکارلیک قیله دیگن اولکه لر" گه اجره تیلگن لیگی هم دقت گه سزاوار بیر موضوع نی تشکیل ایتماقده.
